**Vohnja Lasteaed-Algkool**

**Liikluskasvatuse ainekava**

**Jalgratturi koolitus**.

1.Õppeaine **maht 35 ainetundi**

1. Õppekava eesmärk.

Õpetada mõistma ja väärtustama ohutust, iseenda turvalisust ning ohutut käitumist; oskus osaleda diskussioonides ohtu ennetavates tegevuste analüüsimisel ja õigete hoiakute kujunemisel.

Ohutusalaste teadmiste, oskuste, vilumuste lõimimine. (Laste õpetamine reaalses liikluskeskkonnas, praktilised õppused jne)

Jalgrattur peab koolituse käigus saama sellised teadmised, oskused, vilumused ja oma võimete hindamise oskuse, et ta on võimeline jalgrattaga iseseisvalt, ohutult ja teisi liiklejaid arvestavalt liiklema.

1. Õppeaine kirjeldus.

Õpetuse käigus õpitakse tundma liiklusreegleid, jalgratta tehnilist seisukorda ja selle valmisolekut teeliikluseks, ohtlike liiklusolukordade tekkemehhanisme, jalgratta valitsemist ja ohtude ennetamist.

1. Õppetegevus.

Õppetegevust kavandades ja korraldades:

1) lähtutakse õppekava alusväärtustest, üldpädevustest, õppeaine eesmärkidest, õppesisust ja oodatavatest õpitulemustest ning toetatakse lõimingut teiste õppeainete ja läbivate teemadega; 2) taotletakse, et õpilase õpikoormus (sh kodutööde maht) on mõõdukas, jaotub õppeaasta ulatuses ühtlaselt ning jätab õpilasele piisavalt aega puhata ja huvitegevustega tegelda;

1. võimaldatakse õppida individuaalselt ja üheskoos teistega (iseseisvad, paaris- ning rühmatööd), et toetada õpilaste kujunemist aktiivseteks ja iseseisvateks õppijateks ning loovateks ja kriitiliselt mõtlevateks isiksusteks;
2. kasutatakse diferentseeritud õppeülesandeid, mille sisu ja raskusaste toetavad individualiseeritud käsitlust ning suurendavad õpimotivatsiooni;
3. rakendatakse nüüdisaegseid info- ja kommunikatsioonitehnoloogiatel põhinevaid õpi-keskkondi ning õppematerjale ja -vahendeid;
4. kasutatakse erinevaid õppemeetodeid, sh aktiivõpet: paaris- ja rühmatöö, vestlus, diskussioon, väitlus, arutelu.

1. Füüsiline õpikeskkond.

Kool korraldab liiklusalase teooriaõppe klassis kus on vastavasisuline õppekirjandus ja õppevahendid (õppefilmid, töövihikud, harjutustestid ja)

Klassiväline praktilise sõidu õpe toimub õpetaja juhendamisel algul õppeplatsil ja pärast sõiduvilumuse kontrolli kohalikel teedel-tänavatel. Praktilise õppe käigus kasutatakse turvavarustust.

1. Hindamine

Hindamisel lähtutakse põhikooli õpilase hindamisjuhendist, mis on kinnitatud direktori käskkirjaga. Õppe lõpetamisel sooritavad õpilased vastavalt teede ja sideministri määrusele teooria ja sõidueksami. Eksami sooritanutele väljastatakse vormikohene jalgratturi juhitunnistus.

1. **Teooriaõppe kava.**
   1. Liiklusalased mõisted. 2 tundi
   2. Liikluskorraldus. 2 tundi
   3. Reguleerija märguanded. 2 tundi
   4. Valgusfoorid 2 tund
   5. Liiklusmärgid ja teekattemärgised 4 tundi
   6. Juhi märguanded. 2 tundi
   7. Paiknemine sõiduteel, sõidurajal, sõiduraja valik, pöörded. 2 tundi
   8. Teeandmise kohustus 2 tundi
   9. Möödumine, möödasõit. 2 tundi
   10. Peatumine parkimine 1 tund
   11. Erilist tähelepanu nõudvad olukorrad. 2 tundi
   12. Raudtee ületamine 1 tund
   13. Liiklus õuealal. 1 tund
   14. Jalgratta ehitus, kontroll, hooldus. 1 tund
   15. Liiklusõnnetuste analüüs. 2 tundi

1. **Sõiduõppe kava**. 5 tundi
   1. Vigursõit õppeplatsil (rajalaud, ringid paremale-vasakule, slaalom, rajavahetus, kaldtee, peatumine etteantud kohas).

1. **Sõit teedel-tänavatel**. 2 tundi
   1. Paiknemine teel
   2. Suunamärguanded.
   3. Reastumine pöördeks
   4. Sõidujärjekord ristmikel
   5. Jalakäijatele tee andmine
   6. Sõitmine ringristmikul
   7. Möödumine takistusest.